**נבחרת ישראל בהתעמלות אמנותית** היא נבחרת לאומית המייצגת את מדינת ישראל בתחרויות בינלאומיות בהתעמלות אמנותית ברחבי העולם.

נבחרת ישראל היא אלופת העולם בקרב-רב קבוצתי (ספרד 2023 (אנ'), אלופת גביע העולם בקרב רב (יוון 2023), סגנית אלופת העולם (סופיה 2022) ופעמיים אלופת אירופה (קייב 2020 ותל אביב 2022) בתחרות קרב-רב, סגנית אלופת אירופה בתרגיל כדורים (קייב 2020), זכייה במדליית כסף במקצה המדיני (קייב 2020), 3 פעמים מקום שישי במשחקים האולימפיים (בייג'ינג 2008, ריו דה ז'ניירו 2016, טוקיו 2020), סגנית אלופת העולם בתרגיל אלות (איזמיר 2014), זכייה במדליית ארד באליפות העולם בתרגיל חישוקים וסרטים (מונפלייה 2011), אלופת אירופה בתרגיל אלות וחישוקים (חולון 2016), זכייה במדליית כסף באליפות אירופה בתרגיל סרטים וזכייה במדליית ארד באליפות אירופה בתחרות קרב-רב (חולון 2016), זכייה במדליית ארד באליפות אירופה בתחרות קרב-רב (באקו 2014) וזכייה במדליית כסף במשחקים האירופיים בתחרות קרב-רב (באקו 2015).

היסטוריה
--------

### מאמנות

ב-2021, מאמנות נבחרת ישראל בהתעמלות אמנותית היו: אירה ויגדורצ'יק, בתה רחלי פייגה-ויגדורצ'יק ונועה קדוש. יחד עם המוזיקאי חן מצגר אדר.

במרץ 2023 כלל צוות המאמנות את איילת זוסמן, נטשה סטיפנובה, ולינוי אשרם, ובנוסף גם את השופטת בתחרות גביע עולם – אלה סמופלוב, מנהלת המשלחת – נטשה אסמולוב, והמעסה – רוני שחורי.

### 1997

באליפות אירופה שנערכה בפטרס, שביוון במאי 1997, סיימה נבחרת ישראל במקום התשיעי בתחרות קרב-רב ובמקום השישי בתרגיל 5 כדורים.

### 1999

באליפות אירופה שנערכה בבודפשט, שבהונגריה במאי 1999, סיימה נבחרת ישראל במקום ה-21 מתוך 24 נבחרות.

### 2005

באליפות העולם, שנערכה בבאקו אזרבייג'ן בשנת 2005, סיימה נבחרת ישראל בתחרות קרב-רב במקום תשיעי בתוצאה של 127.775 נק': חבל – 34.750 נק' (14), כדור – 37.175 נק' (9), אלות – 38.750 נק' (9) וסרט – 38.325 נק' (8).

### 2006

באליפות אירופה, שנערכה במוסקבה בספטמבר 2006, סיימה הנבחרת במקום שמיני בתחרות קרב רב בתוצאה של 28.450 נק', במקום חמישי בתרגיל חישוקים ואלות בתוצאה של 15.025 נק' ושביעי בתרגיל הסרטים בתוצאה של 13.925 נק'.

### 2007

באליפות אירופה, שנערכה בבאקו אזרבייג'ן ביוני 2007, סיימה נבחרת ישראל במקום חמישי בתחרות קרב רב בתוצאה של 127.400 נק' (חבל – 31.575 נק', חישוק – 32.475 נק', אלות – 31.925 נק' וסרט – 31.425 נק'). באליפות העולם, שנערכה בפטרס שביוון בספטמבר אותה שנה, סיימה הנבחרת במקום השישי בקרב רב, הישג שהקנה לה את זכות ההשתתפות באולימפיאדת בייג'ינג (2008). הנבחרת סיימה גם במקום חמישי בגמר תרגיל החבלים ובמקום שביעי בתרגיל משולב של חישוקים ואלות.

### 2008

באליפות אירופה, שנערכה בטורינו שבאיטליה ביוני 2008, דורגה הנבחרת במקום חמישי בקרב רב בתוצאה של 33.225 נק', במקום חמישי גם בתרגיל החבלים בתוצאה של 16.650 נק' ומקום שישי בחישוקים ואלות בתוצאה של 16.850 נק'.

#### מקום שישי באולימפיאדת בייג'ינג

באולימפיאדת בייג'ינג סיימה נבחרת ישראל, שכללה את קטיה פיסצקי, רחלי ויגדורצ'יק, ורוניקה ויטנברג, מריה סבנקוב ואלונה דבורניצ'נקו, במקום השישי בתחרות הקרב-רב.

### 2009

באליפות אירופה, שנערכה בבאקו במאי 2009, סיימה נבחרת ישראל במקום חמישי בתחרות הקרב רב בתוצאה של 206.050 נק' (חבל – 51.525 נק', חישוק – 51.400 נק', כדור – 52.900 נק', וסרט – 50.225 נק').

באליפות העולם, שנערכה במיה שביפן בספטמבר 2009, סיימה נבחרת ישראל במקום החמישי בקרב-רב. בגמר תרגיל החישוקים דורגה חמישית, ובתרגיל המשולב של סרטים וחבלים במקום שמיני. באליפות זו, כללה הנבחרת ארבע מתעמלות מהנבחרת האולימפית, כאשר את קטיה פיסצקי החליפה פולינה זקלוז'ני.

### 2010

באליפות אירופה, שנערכה בברמן שבגרמניה באפריל 2010, סיימה הנבחרת במקום שביעי בתחרות הקרב רב בתוצאה של 50.650 נק', ובמקום חמישי בתרגיל החישוקים בתוצאה של 26.200 נק'. בתרגיל המשולב (3 סרטים ו-2 חבלים) לא הצליחה הנבחרת לעלות לגמר, לאחר שסיימה במקום תשיעי בתוצאה של 24.700 נק'.

באליפות העולם, שנערכה במוסקבה בספטמבר 2010, זכתה ישראל בהישג שיא בקרב רב כאשר דורגה במקום רביעי. כמו כן זכתה במקום רביעי בשני הגמרים למכשירים בודדים, גם כן הישגי שיא באותו זמן. הנבחרת כללה את מרינה שולץ, אליאורה זולקובסקי, פולינה זקלוז'ני, מורן בוזובסקי, נועה פלצ'י וויקטוריה קושל.

### 2011

באליפות אירופה, שנערכה במינסק בלארוס במאי 2011, סיימה נבחרת ישראל במקום חמישי בתחרות קרב רב בתוצאה של 210.975 נק' (חישוק – 53.350 נק', כדור – 51.850 נק', אלות – 53.225 נק' וסרט – 52.550 נק').

#### מדליית ארד באליפות העולם

באליפות העולם, שנערכה במונפלייה בצרפת בספטמבר 2011, זכתה הנבחרת (באותו הרכב) בהישג השיא שלה, כאשר זכתה במדליית ארד בגמר התרגיל המשולב של 3 סרטים ו-2 חישוקים בתוצאה של 26.675 נק'. במדליית הזהב זכתה נבחרת בולגריה (27.400 נק') ובמדליית הכסף זכתה נבחרת איטליה (26.725 נק'). לעומת זאת, אכזבה הנבחרת בתחרות הקרב-רב כאשר ביצעה מספר טעויות בתרגיל הכדורים, בו דורגה במקום 14 בלבד, ונדחקה למקום העשירי בסיכום שני התרגילים. בכך החמיצה את השגת הקריטריון הנדרש להשתתפות באולימפיאדת לונדון (2012), אך בתחרות קדם-אולימפית שהתקיימה ב-17 בינואר 2012 זכתה הנבחרת במקום השלישי והעפילה לאולימפיאדה.

### 2012

באליפות אירופה, שנערכה בניז'ני נובגורוד רוסיה ביוני 2012, סיימה נבחרת ישראל בתחרות הקרב רב במקום שישי בתוצאה של 54.275 נק'. בנוסף, סיימה במקום חמישי בתחרות שלושה סרטים ושני חישוקים בתוצאה של 26.725 נק' ובמקום שישי בתחרות עם חמישה כדורים בתוצאה של 27.050 נק'.

#### מקום שמיני באולימפיאדת לונדון

במשחקים האולימפיים, סיימה הנבחרת שכללה את מורן בוזובסקי, פולינה זקלוז'ני, מרינה שולץ, נועה פלצ'י, אליאורה זולקובסקי וויקטוריה קושל, במקום שמיני בתחרות הקרב רב בתוצאה של 53.400 נק' (כדורים – 26.725 נק' וסרטים וחישוקים – 26.675 נק').

### 2013

באליפות אירופה, שנערכה בווינה בירת אוסטריה ביוני 2013, סיימה נבחרת ישראל במקום חמישי בתוצאה של 136.531 נק' (חישוק – 34.399 נק', כדור – 34.633 נק', אלות – 33.516 נק' וסרט – 33.983 נק'). באליפות העולם, שנערכה בקייב אוקראינה באוגוסט אותה שנה, סיימה הנבחרת במקום 17 בתוצאה של 28.424 נק'.

### 2014

#### מדליית ארד באליפות אירופה בתחרות קרב-רב

באליפות אירופה, שנערכה בבאקו, אזרבייג'ן ביוני 2014, זכתה נבחרת ישראל במדליית ארד בתחרות הקרב רב. הנבחרת כללה את: אלונה קושבצקי, אידה מיירין, יקטרינה לבינה, ליהי שוחטוביץ', יובל פילו וקרינה ליחבר. הנבחרת זכתה בתוצאה של 34.383 נק' (אלות - 17.333 נק' ו-3 כדורים ו-2 סרטים - 17.050 נק'), אחרי רוסיה (36.566 נק') ואיטליה (34.749 נק'). נוסף לכך, הנבחרת סיימה גם במקום רביעי בתחרות 3 כדורים ו-2 סרטים בתוצאה של 17.500 נק' ובמקום השביעי בתחרות עם 10 אלות בתוצאה של 16.383 נק'.

#### מדליית כסף באליפות העולם

באליפות העולם, שנערכה באיזמיר, טורקיה בספטמבר אותה שנה, זכתה נבחרת ישראל במדליית הכסף בתרגיל האלות. הנבחרת כללה את: קושבצקי, מיירין, לבינה, שוחטוביץ', פילו וליחבר. הנבחרת זכתה בתוצאה של 16.983 נקודות, אחרי נבחרת ספרד (17.433 נקודות) ולפני נבחרת בלארוס שהגיעה למקום השלישי (עם 16.6 נקודות). זהו הישג השיא של הנבחרת בענף זה. נוסף לכך, הנבחרת סיימה גם במקום חמישי בתרגיל הקרב-רב בתוצאה של 33.766 נקודות ובמקום שישי בתרגיל 3 כדורים ו-2 סרטים בתוצאה של 16.850 נקודות.

### 2015

באליפות העולם, שנערכה בשטוטגרט שבגרמניה בספטמבר 2015, סיימה נבחרת ישראל בהשתתפותן של קושבצקי, מיירין, לבינה, שוחטוביץ', פילו וליחבר במקום ה-6 בקרב רב. נוסף לכך, הנבחרת סיימה במקום ה-5 בתרגיל עם 5 סרטים ובמקום ה-6 בתרגיל עם 2 חישוקים ו-4 אלות.

### 2016

#### מדליות זהב, כסף וארד באליפות אירופה

באליפות אירופה, שנערכה בחולון ביוני 2016, זכתה הנבחרת בשלוש מדליות, אחת מכל סוג. זכייה במדליית זהב, בתרגיל החישוקים והאלות בתוצאה של 18.316 נקודות, לפני ספרד (18.233 נקודות) ובולגריה (18.183 נקודות), זכייה במדליית כסף, בתרגיל הסרטים בתוצאה של 18.400 נקודות, אחרי בלארוס (18.516 נקודות) ולפני ספרד (18.133 נקודות) וזכייה במדליית ארד, בתחרות קרב-רב בתוצאה של 36.549 נקודות, אחרי רוסיה (37.408 נקודות) ובלארוס (36.849 נקודות).

#### מקום שישי באולימפיאדת ריו דה ז'ניירו

באולימפיאדת ריו דה ז'ניירו (2016), העפילה הנבחרת לגמר, וסיימה בו במקום השישי.

### 2020

#### אלופת אירופה בתחרות קרב-רב

באליפות אירופה, שנערכה בקייב, אוקראינה בנובמבר 2020, זכתה נבחרת ישראל בשלוש מדליות, זהב, כסף וכסף. מדליית זהב בתחרות קרב-רב, לראשונה בתולדותיה, מדליית כסף בתרגיל עם חמישה כדורים ומדליית כסף במקצה המדיני שהוא שיכלול של ציוני הנבחרת עם ציוני מתעמלות הג'וניור. הנבחרת כללה את: אופיר דיין, קארין וקסמן, שי בן רובי, יאנה קרמרנקו ויוליאנה טלגין.

### 2021

באליפות אירופה, שנערכה בווארנה, בולגריה ביוני 2021, זכתה הנבחרת במדליית זהב בתרגיל המשולב, ובשתי מדליות ארד, בתחרות הקרב רב ובתחרות עם הכדורים.

#### אולימפיאדת טוקיו

באולימפיאדת טוקיו (2020) סיימה הנבחרת במקום שישי. הנבחרת כללה את: אופיר דיין, יאנה קרמרנקו, יוליאנה טלגין, נטלי רייץ וקארין וקסמן, בהדרכתן של אירה ויגדורצ'יק, בתה רחלי פייגה-ויגדורצ'יק ונועה קדוש. בשלב המוקדמות הנבחרת סיימה במקום רביעי.

### 2022

#### אלופת אירופה בקרב רב

אליפות אירופה שנערכה בתל אביב ביוני זכתה הנבחרת בשתי מדליותת, זהב וכסף. מדליית זהב בתחרות הקרב רב בתוצאה של 69.950 נקודות (36.950 נק', 33.000 נק'), לפני איטליה (69.650 נק') ואזרבייג'ן (65.400 נק') ומדליית כסף בתרגיל החישוקים בתוצאה של 36.450 נק', אחרי איטליה (36.650 נק') ולפני אזרבייג'ן (34.750 נק'). נוסף לכך, הנבחרת סיימה במקום רביעי בתרגיל 3 סרטים ו-2 כדורים בתוצאה של 31.100 נק'.

#### סגנית אלופת עולם בקרב רב

באליפות העולם שנערכה בסופיה בולגריה בספטמבר זכתה הנבחרת, אופיר שחם, הדר פרידמן, דיאנה סברצוב, שני בקנוב ורומי פריצקי בשתי מדליות כסף, בתחרות הקרב רב בתוצאה של 64.650 נקודות (33.850 נק', 30.800 נק'), אחרי בולגריה (66.600 נק') ולפני ספרד (63.200 נק') ובתרגיל החישוקים בתוצאה של 34.050 נקודות, אחרי איטליה (34.950 נק') ולפני ספרד (33.800 נק') ובמקום שביעי בתרגיל 3 סרטים ו-2 כדורים בתוצאה של 27.150 נקודות.

### 2023

#### אלופת גביע העולם בקרב רב

בתחרות גביע העולם שנערכה ביוון במרץ 2023 זכתה הנבחרת במדליית זהב עם 65.450 נקודות. השתתפו: אופיר שחם, דיאנה סברצוב, הדר פרידמן, רומי פריצקי, שני בקנוב וליזה בנצ'וק.

#### אליפות אירופה

נבחרת ישראל זכתה במדליית הכסף בתחרות קרב רב, אחרי בולגריה ובמדליית הארד בתחרות המדינתית באליפות אירופה בהתעמלות אמנותית (אנ') שנערכה בבאקו בירת אזרבייג'ן.

#### גביע העולם

הנבחרת זכתה במדליית כסף בגביע העולם בקרב-רב בגביע העולם מילאנו, יולי 2023.

#### אלופת העולם בקרב רב

נבחרת ישראל זכתה במדליית זהב בתחרות קרב רב ובמדליית זהב בגמר כדורים וסרטים באליפות העולם שנערכה בולנסיה שבספרד, אוגוסט 2023. הציון הכולל היה 70.800, כאשר תרגיל החישוקים הביא לנבחרת 38.150 נקודות.

באליפות זו, סיימה ישראל במקום הרביעי בתחרות המדינתית, המחשבת את תוצאות הנבחרת הקבוצתית יחד עם התוצאות האישיות של המתעמלות.

### 2024

באליפות העולם סופיה 2024 זכתה הנבחרת במדליית הזהב בקרב-רב ציון של 69.3 נקודות. מתעמלות הנבחרת: אופיר שחם, דיאנה סברצוב, הדר פרידמן, רומי פריצקי ושני בקנוב.

נבחרת ישראל במשחקים האולימפיים, באליפויות עולם ובאליפויות אירופה
----------------------------------------------------------------

| נבחרת ישראל במשחקים האולימפיים |
| --- |
| אולימפיאדה | מתעמלות | מיקום |
| בייג'ינג 2008 | אלונה דבורניצ'נקו, רחלי ויגדורצ'יק, ורוניקה ויטנברג, מריה סבנקוב, קטיה פיסצקי | **6** |
| לונדון 2012 | מורן בוזובסקי, אליאורה זולקובסקי, פולינה זקלוז'ני, נועה פלצ'י, ויקטוריה קושל, מרינה שולץ | **8** |
| ריו דה ז'ניירו 2016 | אלונה קושבצקי, יקטרינה לבינה, קרינה ליחבר, יובל פילו, אידה מיירין | **6** |
| טוקיו 2020 | אופיר דיין, יאנה קרמרנקו, יוליאנה טלגין, נטלי רייץ, קארין וקסמן | **6** |

| נבחרת ישראל באליפויות עולם |
| --- |
| אליפות | מתעמלות | מיקום | תחרות |
| באקו 2005 |  | 9 | קרב-רב |
| פטרס 2007 |  | 6 | קרב-רב |
| 5 | חבלים |
| 7 | חישוקים ואלות |
| מיה 2009 |  | 5 | קרב-רב |
| 5 | חישוקים |
| 8 | סרטים וחבלים |
| מוסקבה 2010 | מרינה שולץ, אליאורה זולקובסקי, פולינה זקלוז'ני, מורן בוזובסקי, נועה פלצ'י, ויקטוריה קושל | 4 | קרב-רב |
| 4 | חישוקים |
| 4 | סרטים וחבלים |
| מונפלייה 2011 | מרינה שולץ, אליאורה זולקובסקי, פולינה זקלוז'ני, מורן בוזובסקי, נועה פלצ'י, ויקטוריה קושל | 10 | קרב-רב |
|  | סרטים וחישוקים |
| 14 | כדורים |
| קייב 2013 |  | 17 | קרב-רב |
| איזמיר 2014 | אלונה קושבצקי, אידה מיירין, יקטרינה לבינה, ליהי שוחטוביץ', יובל פילו, קרינה ליחבר | 5 | קרב-רב |
|  | אלות |
| 6 | כדורים וסרטים |
| שטוטגרט 2015 | אלונה קושבצקי, אידה מיירין, יקטרינה לבינה, ליהי שוחטוביץ', יובל פילו, קרינה ליחבר | 6 | קרב-רב |
| 5 | סרטים |
| 6 | חישוקים ואלות |
| סופיה 2018 |  | 15 | קרב-רב |
| באקו 2019 | אופיר דיין, שי בן רובי, קארין וקסמן, נטלי רייץ, יאנה קרמרנקו, בר שפוצ'ניקוב | 6 | קרב-רב |
| 4 | כדורים |
| 6 | חישוקים ואלות |

| נבחרת ישראל באליפויות אירופה |
| --- |
| אליפות | מתעמלות | מיקום | תחרות |
| פטרס 1997 |  | 9 | קרב-רב |
| 6 | כדורים |
| בודפשט 1999 |  | 21 |  |
| מוסקבה 2006 |  | 8 | קרב-רב |
| 5 | חישוקים ואלות |
| 7 | סרטים |
| באקו 2007 |  | 5 | קרב-רב |
| טורינו 2008 |  | 5 | קרב-רב |
| 5 | חבלים |
| 6 | חישוקים ואלות |
| באקו 2009 |  | 5 | קרב-רב |
| ברמן 2010 |  | 7 | קרב-רב |
| 5 | חישוקים |
| 9 | סרטים וחבלים |
| מינסק 2011 |  | 5 | קרב-רב |
| ניז'ני נובגורוד 2012 |  | 6 | קרב-רב |
| 5 | סרטים וחישוקים |
| 6 | כדורים |
| וינה 2013 |  | 5 | קרב-רב |
| באקו 2014 | אלונה קושבצקי, אידה מיירין, יקטרינה לבינה, ליהי שוחטוביץ', יובל פילו, קרינה ליחבר |  | קרב-רב |
| 4 | כדורים וסרטים |
| 7 | אלות |
| באקו 2015 | אלונה קושבצקי, אידה מיירין, יקטרינה לבינה, ליהי שוחטוביץ', יובל פילו, קרינה ליחבר |  | קרב-רב |
|  | חישוקים ואלות |
|  | סרטים |
| חולון 2016 |  |  | קרב-רב |
|  | חישוקים ואלות |
|  | סרטים |
| בודפשט 2017 |  | 4 | קרב-רב |
| גוודלחרה 2018 |  | 16 | קרב-רב |
| קייב 2020 | שי בן רובי, אופיר דיין, יאנה קרמרנקו, בר שפושניקוב, יוליאנה טלגינה, קארין וקסמן |  | קרב-רב |
|  | כדורים |
|  | קבוצתי |
| 4 | חישוקים ואלות |

ראו גם
------

* התעמלות אמנותית בישראל
* מתעמלות אמנותיות ישראליות במשחקים האולימפיים

קישורים חיצוניים
----------------

* אתר למנויים בלבד איתמר קציר, בדירה קטנה בחולון, חבורת נערות שוויתרו על הכל מתכננות להביא מדליה אולימפית, באתר הארץ, 27 במאי 2021
* אביעד פוהורילס, יצירת אמנות: המתעמלות האמנותיות מסתערות על טוקיו, באתר ישראל היום, 15 ביולי 2021
* אורן אהרוני, מכובד: נבחרת ישראל סיימה במקום השישי בגמר הקבוצתי של ההתעמלות האמנותית, באתר ynet, 8 באוגוסט 2021
* אורן אהרוני, פוטו טוקיו, באתר ynet, 13 באוגוסט 2021
* אסי ממן, ‏נבחרת ההתעמלות האמנותית אלופת העולם, באתר ONE‏, 25 באוגוסט 2023
* רותם פלדברג, ‏היסטוריה: זהב לנבחרת ההתעמלות האמנותית, באתר ערוץ הספורט, 25 באוגוסט 2023
* יניב טוכמן, ‏‏מדליית זהב שנייה באליפות העולם לנבחרת ישראל בהתעמלות אומנותית, באתר ספורט1, 27 באוגוסט 2023

הערות שוליים
------------

1. 1 2 3  איתי קאשי, ‏מדליית זהב לנבחרת ההתעמלות האומנותית, באתר ערוץ הספורט, 19 במרץ 2023
2. ↑  אורן אהרוני, מדליית ארד לנבחרת ההתעמלות האמנותית, באתר ynet, 25 בספטמבר 2011
3. ↑  תוצאות רשמיות של אליפות אירופה בהתעמלות אמנותית, פטרס 1997
4. ↑  תוצאות רשמיות של אליפות אירופה בהתעמלות אמנותית, בודפשט 1999
5. ↑  ישראל סיימה במקום עשירי, לא העפילה ללונדון(הקישור אינו פעיל, 4.1.2021), באתר הוועד האולימפי בישראל
6. ↑  אורן אהרוני, התעמלות: הנבחרת הבטיחה את מקומה בלונדון, באתר ynet, 17 בינואר 2012
7. ↑  שירי אלג'ם, ‏התעמלות אמנותית: ארד לנשים באליפות אירופה, באתר ערוץ הספורט, 13 ביוני 2014
8. ↑  התוצאות הרשמיות של אליפות העולם בהתעמלות אמנותית, בתרגיל 10 אלות, איזמיר 2014(הקישור אינו פעיל, 4.1.2021)
9. ↑  התוצאות הרשמיות של אליפות העולם בהתעמלות אמנותית, קרב רב, איזמיר 2014(הקישור אינו פעיל, 4.1.2021)
10. ↑  התוצאות הרשמיות של אליפות העולם בהתעמלות אמנותית, בתרגיל 3 כדורים ו-2 סרטים, איזמיר 2014(הקישור אינו פעיל, 4.1.2021)
11. ↑  שירי אלג'ם, ‏נבחרת ההתעמלות האמנותית השיגה כרטיס לריו, באתר ערוץ הספורט, 12 בספטמבר 2015
12. ↑  שירי אלג'ם, ‏הנבחרת סיימה חמישית בגמר תרגיל הסרטים, באתר ערוץ הספורט, 13 בספטמבר 2015
13. ↑  אורן אהרוני, אשרם אלופת אירופה במכשיר האלות, זהב גם לנבחרת, באתר ynet, 13 ביוני 2021
14. ↑  התוצאות הרשמיות של תחרות הקרב רב, אליפות העולם, סופיה, בולגריה, 2022 (באנגלית)
15. ↑  סתיו איפרגן, מדליית כסף לנבחרת ישראל בהתעמלות אמנותית, אטמנוב חזרה להתחרות, באתר ynet, 22 ביולי 2023
16. ↑  נדב צנציפר, חישרו אותה, **ידיעות אחרונות** גיליון מס' 25795, 27.08.2023, עמ' אחרון

|  משלחת ישראל לאולימפיאדת בייג'ינג (2008)  |
| --- |
| אתלטיקה **אתלטיקה** | אלכס אברבוך • איתי מגידי • היילה סטאין • ניקי פאלי |
| ג'ודו **ג'ודו** | אריק זאבי • גל יקותיאל • אליס שלזינגר |
| התעמלות אמנותית **התעמלות אמנותית** | נבחרת ישראל בהתעמלות אמנותית (אלונה דבורניצ'נקו, רחלי ויגדורצ'יק, ורוניקה ויטנברג, מריה סבנקוב, קטיה פיסצקי) • נטע ריבקין • אירה ריסנזון |
| התעמלות **התעמלות מכשירים** | אלכס שטילוב |
| טאקוונדו **טאקוונדו** | בת אל גטרר |
| טניס **טניס** | ציפי אובזילר • יוני ארליך • שחר פאר • אנדי רם |
| סיף **סיף** | תומר אור • דלילה חטואל • נעם מילס |
| קיאק **קיאק** | מיכאל קולגנוב |
| קליעה **קליעה** | דורון אגוזי • גיא סטריק • גיל סימקוביץ' |
| שחייה **שחייה** | תום בארי • גיא ברנע • אניה גוסטומלסקי • אלון מנדל • גל נבו • איתי צ'מה • נמרוד שפירא בר אור |
| שחייה אמנותית **שחייה אמנותית** | אנסטסיה גלושקוב • אינה יופה |
| שיט **שיט** | נופר אדלמן • ורד בוסקילה • אודי גל • מעין דוידוביץ' • מדליית ארד לשחר צוברי שחר צוברי • ניקה קורניצקי • גידי קליגר |

|  משלחת ישראל לאולימפיאדת לונדון (2012)  |
| --- |
| אתלטיקה **אתלטיקה** | זוהר זימרו • דונלד סנפורד • ג'יליאן שוורץ |
| בדמינטון **בדמינטון** | מישה זילברמן |
| ג'ודו **ג'ודו** | טומי ארשנסקי • אריק זאבי • גולן פולק • סוסו פללשווילי • אליס שלזינגר |
| התעמלות אמנותית **התעמלות אמנותית** | נבחרת ישראל בהתעמלות אמנותית (מורן בוזובסקי, אליאורה זולקובסקי, פולינה זקלוז'ני, נועה פלצ'י, ויקטוריה קושל, מרינה שולץ) • נטע ריבקין |
| התעמלות **התעמלות מכשירים** | פליקס אהרונוביץ' • ולריה מקסיוטה • אלכס שטילוב |
| טניס **טניס** | יוני ארליך • שחר פאר • אנדי רם |
| קליעה **קליעה** | סרגיי ריכטר |
| שחייה **שחייה** | אמרי גניאל • יעקב טומרקין • גל נבו • עמית עברי • נמרוד שפירא בר אור |
| שחייה אמנותית **שחייה אמנותית** | אנסטסיה גלושקוב • אינה יופה |
| שיט **שיט** | נופר אדלמן • ורד בוסקילה • גיל כהן • ערן סלע • שחר צוברי • לי קורזיץ • גידי קליגר |

|  משלחת ישראל לאולימפיאדת ריו דה ז'ניירו (2016)  |
| --- |
| מרוץ אופני כביש **אופניים** | שני בלוך • שלומי חיימי |
| אתלטיקה **אתלטיקה** | דניאל גואדי • מאור טיורי • מארו טפרי • טסמה מוגס • דונלד סנפורד • לונה צ'מטאי-סלפטר • חנה קנייזבה-מיננקו • דמיטרי קרויטר |
| בדמינטון **בדמינטון** | מישה זילברמן |
| ג'ודו **ג'ודו** | לינדה בולדר • מדליית ארד לירדן ג'רבי ירדן ג'רבי • גילי כהן • שגיא מוקי • גולן פולק • שירה ראשוני • מדליית ארד לאורי ששון אורי ששון |
| גולף **גולף** | לטיסיה בק |
| היאבקות **היאבקות** | אילנה קרטיש |
| הרמת משקולות **הרמת משקולות** | איגור אולשנצקי |
|  **התעמלות אמנותית** | נבחרת ישראל בהתעמלות אמנותית (יקטרינה לבינה, קרינה ליחבר, אידה מיירין, יובל פילו, אלונה קושבצקי) • נטע ריבקין |
| התעמלות מכשירים **התעמלות מכשירים** | אלכס שטילוב |
| טאקוונדו **טאקוונדו** | רון אטיאס |
| טניס **טניס** | דודי סלע |
| טריאתלון **טריאתלון** | רון דרמון |
| קליעה **קליעה** | סרגיי ריכטר |
| שחייה **שחייה** | קרן זיבנר • יעקב טומרקין • אנדראה מורז • גל נבו • עמית עברי • זיו קלונטרוב • זוהר שיקלר |
| שחייה צורנית **שחייה צורנית** | אנסטסיה גלושקוב • יבגניה טטלבאום |
| שיט **שיט** | נינה אמיר • מעיין דוידוביץ' • גיל כהן • אייל לוין • דן פרויליך • שחר צוברי |

|  משלחת ישראל לאולימפיאדת טוקיו (2020)  |
| --- |
| מרוץ אופני כביש **אופניים** | שלומי חיימי • עומר שפירא |
| אתלטיקה **אתלטיקה** | גירמה אמרה • סלאמוויט באיולין-טפרי • דיאנה ויסמן • מאור טיורי • מארו טפרי • אדוה כהן • איימרו עלמיה • לונה צ'מטאי-סלפטר • חנה קנייזבה-מיננקו |
| בדמינטון **בדמינטון** | מישה זילברמן • קסניה פוליקרפובה |
| בייסבול **בייסבול** | נבחרת ישראל בבייסבול (ג'רמי בלייך • ג'ונתן דה-מארטה • ג'ואי ווגמן • בן וונגר • זאק וויס • ג'וש זייד • ג'ייק פישמן • אלכס כץ • אלון ליישמן • שלמה ליפץ • ג'ון מוסקוט • די ג'יי שרעבי • טל אראל • ריאן לברנוואי • ניק ריקלס • סקוט בורצ'ם • מיץ' גלסר • דני ולנסיה • זאק פנפראס • איאן קינסלר • טיי קלי • בלייק גיילן • אסף לוונגרט • רוב פולר) |
| ג'ודו **ג'ודו** | גילי כהן • גילי שריר • טוהר בוטבול • רז הרשקו • ענבר לניר • שגיא מוקי • תמנע נלסון-לוי • פיטר פלצ'יק • לי קוכמן • שירה ראשוני • ברוך שמאילוב • אורי ששון 
מדליית ארד לנבחרת ישראל המעורבת (גברים-נשים) נבחרת ישראל בג'ודו (גילי שריר • טוהר בוטבול • רז הרשקו • ענבר לניר • שגיא מוקי • תמנע נלסון-לוי • פיטר פלצ'יק • לי קוכמן • שירה ראשוני • ברוך שמאילוב • אורי ששון) |
| גלישת גלים **גלישת גלים** | ענת ליליאור |
| הרמת משקולות **הרמת משקולות** | דוד ליטבינוב |
| התעמלות אמנותית **התעמלות אמנותית** | מדליית זהב ללינוי אשרם לינוי אשרם • ניקול זליקמן 
נבחרת ישראל בהתעמלות אמנותית (אופיר דיין, קארין וקסמן, יוליאנה טלגין, יאנה קרמרנקו, נטלי רייץ) |
| התעמלות **התעמלות מכשירים** | מדליית זהב לארטיום דולגופיאט ארטיום דולגופיאט • ליהיא רז • אלכס שטילוב |
| טאקוונדו **טאקוונדו** | מדליית ארד לאבישג סמברג אבישג סמברג |
| טריאתלון **טריאתלון** | רן שגיב • שחר שגיב |
| קליעה **ירי תחרותי** | סרגיי ריכטר |
| שחייה **שחייה** | אביב ברזלי • איתי גולדפדן • אנסטסיה גורבנקו • מירון חרותי • יעקב טומרקין • גל כהן גרומי • דניס לוקטב • מיכאל לייטרובסקי • אנדראה מורז • דניאל נמיר • רון פולונסקי • תומר פרנקל |
| שחייה אומנותית **שחייה אומנותית** | שלי בובריצקי • עדן בלכר |
| שחייה במים פתוחים **שחייה במים פתוחים** | מתן רודיטי |
| קשתות **קשתות** | איתי שני |
| רכיבה **רכיבה** | אשלי בונד • דניאל גולדשטיין-וולדמן • אלברטו משען • טדי ולוק |
| שיט **שיט** | נויה בר עם • שחר טיבי • יואב כהן • קטי ספיצ'קוב • שי קקון |